Bajarê Nurnbergî yê Almanya de bi çalakîyanê cîya cîyayan hêrişê dewleta tirke yê vera Rojawanî   ameyî protestokerdene. Seba ke çekê înan Rojawan de yenê şuxulnayene verê karxaneyanê çeken de çalakîyî ameyî viraştene.
Çalakîkerî bi otobusêk şîyî verê banê karxaneyanê Siemend AGî, MANî, Bundeswahr, DIEHLî yê ke xebatê vetişê çekan û malzemeyê çekan kenê û nê cayan de mîtînîgî viraştî. Çalakîyan de bale antê qirkerdişê ke Rojawan de hetê dewleta tirke ra yenê viraştene ser îdarekaranê nê karxaneyan ra ame waştene ke wa nê hempare nê sûcî mebê. Çalakîyêka bîne  verê konsoloxaneyê tirkî de ameyebî organîzekerdene la hetê polîsan ra ameye astengkerdene. Naye ser ra çalakîkerî bi bayreqanê YPG û YPJyî meydanê Hallplatzî de mîtînkêk viraşt.
